མདོར་བསྡུས་ན།ཆོས་ལུགས་ཆེན་པོ་གསུམ་མམ་བཅུ་སོགས་ཀྱང་ཚན་རིག་དང་འདྲ་བར་འཇིག་རྟེན་ཁམས་ཞེས་པའི་འདྲི་རྟགས་ཆེན་པོ་འདིའི་དྲིས་ལན་མི་འདྲ་བ་རེ་རེ་ཙམ་ཡིན་ལ།བརྟགས་པ་མཐའ་བཟུང་གིས་སྨྲས་ན།ཆོས་ལུགས་གང་ལའང་རང་རང་གི་ཁྱད་ཆོས་ཕྲན་ཙམ་རེ་ཅིས་ཀྱང་ཡོད་ངེས་ཤིང་དེ་ནི་འཇིག་རྟེན་ཁམས་ཞེས་པའི་འདྲི་རྟགས་ཆེན་པོ་འདིའི་དྲིས་ལན་ཡང་དག་ཏུ་འགྲོ་ལ་མི་འགྲོ་ཙམ་ཞིག་ཡིན་སོང་འདུགཆོས་ལུགས་མང་ཞིག་དར་ཞིང་སྲིད་དགོས་པའི་རྒྱུ་མཚན་ཡང་འདི་ཡིན་སྙམ་ཞིང་།ཇི་སྲིད་འཇིག་རྟེན་ཁམས་ཀྱི་གསང་བ་ཐམས་ཅད་རྗེན་ཅར་དུ་མ་རྟོགས་པ་དེ་སྲིད་ཆོས་ལུགས་ཁག་གི་ཤུལ་འཕྲོ་ཙམ་པོ་ཡང་ཚར་བར་མི་འགྱུར་ཞིང་།དེའི་བར་དུ་མི་རྣམས་ལ་ཆོས་ལུགས་ཁག་ནི་མཁོ་ཞིང་དགོས་པའི་ཡི་གའང་བཟློག་ཐབས་མེད་པ་རེད་ཨང་།དམིགས་བསལ་དུ་སངས་རྒྱས་ཆོས་ལུགས་ཀྱི་ཁྱད་ཆོས་སམ་རིན་ཐང་ནི་མཚན་ཉིད་རིག་པའི་ཟབ་ཚད་ན་ཡོད་པར་འདོད་ཅིང་ཆོས་ལུགས་གཞན་དག་གི་ཁྱད་ཆོས་ནི་མིའི་འཚོ་བ་དང་མཐུན་ཚབས་ཆེ་བའི་སྟེང་ན་ཨེ་ཡོད་པ་སྙམ་པ་ཞིག་འདུགདེས་ན་བདག་གི་སངས་རྒྱས་ཆོས་ལུགས་ཐད་ཀྱི་དྲན་ཚུལ་གཙོ་བོ་གཅིག་ནིཤོབ་ཀྱི་ཕུང་བོ་བརྒྱད་ཁྲི་བཞི་སྟོང་ཅེས་པར།སྟོན་པའི་དགོངས་པ་ཡིན་པའི་བཀའ་སོགས་མེད་པའི་ཕན་དུ་སངས་རྒྱས་ཆོས་ལུགས་ལ་རིན་ཐང་ཏིལ་ཙམ་མེད་ཟེར་པའང་མིན་ཏེ།རྩོམ་རིག་རིན་ཐང་དང་།སྒྱུ་རྩལ་རིན་ཐང་སོགས་ཚང་པའི་ཞར་ལ།ལན་རེར་སེམས་ངལ་གསོ་པའི་ནུས་པ་ཞིག་ཀྱང་ཡོད་ལས་ཆེ་སྟེ།སྤྱོད་འཇུག་ཆེན་མོཚར་གཅིག་བཀླགས་པས་ཀྱང་དགུན་དུས་ཀྱི་འོ་འཁྱག་ཁམ་གང་འཐུང་པ་ནང་བཞིན་ལུས་སེམས་གཉིས་ཀྱིས་སིམ་ཚོར་མྱངས་མི་མཛད་པ་ཞིག་རྙེད་པ་ཁོ་བོ་རང་ལའང་རྒྱུས་ཆ་ཆེ།ཞེས་པ་དང་།དེ་བཞིན་ཆོས་ལུགས་ཁག་སྤྱིའི་ཐད་ཀྱང་འདི་ལྟར་བཤད་ཡོད་དེ།ལར་ཆོས་ལུགས་གང་གི་ནང་ནའང་གྲོང་ཁྱེར་པ་ཚོ་ཇ་ཁང་ལ་སྤྲོ་བ་ལྟ་བུའི་མི་བུའི་དགའ་ཕྱོགས་རིགས་ཤིག་ཡོད་ཅིང་།དེ་ནི་ཞེན་བློ་འཆར་ཡན་གྱིས་མཇལ་རྒྱུ་ཙམ་ཞིག་མ་གཏོགས།ཟབ་མོ་རིག་པ་སོགས་ཀྱིས་དཔྱད་དེ་གཏན་ལ་དབབ་སོང་ཟེར་པ་ཞིག་ཀུན་ཏུ་ཡོད་མི་སྲིད་པས་འཐུས།ཆོས་སྲིད་ཟུང་འབྲེལ་བྱས་ན་ཤིན་ཏུ་ཤིན་ཏུ་མི་འགྲིག་ཅིང་།ཆོས་སྲིད་ཐ་དད་ཅེ་ན་ཡང་བག་ཙམ་ཧ་གོ་གི་མ་རེད།ཡིན་ནའང་།རིག་གནས་ཀྱི་གོ་དོན་ངེས་པར་བྱས་ནས་ཆོས་ལུགས་གང་ཡང་རིག་གནས་ཤིག་ཡིན་པར་ཁས་བླངས་ན་ད་གདོད་རྩོད་པ་ཞི་འགྲོཚད་ངེས་ཅན་ཞིག་ནསགི་རེད།སྤྱིར་རིག་གནས་ནི་མི་བུས་བསྐྲུན་ཅིང་མི་བུས་གཏོར།གང་ཡང་མི་བུ་ནས་ལས་བརྩམས་པ་ཞིག་ཡིན་པས་དེ་ནཐམས་ཅད་མཁྱེན་པདངལྷ་ཆེན་པོསོགས་ནམ་ཡང་གཞི་མི་གྲུབ་ལ།རིག་གནས་ཤིག་ཡིན་ཕྱིན་བཅོས་བསྒྱུར་གྱི་ལམ་ཁ་མ་བརྒྱུད་པ་འགའ་ཡང་མེད་དོ།།ཅེས་པ་སོགས་ཀྱིས་ཧ་ཅང་ཁ་གསལ་བོས་རང་ལུགས་འདྲ་བོ་སྨྲས་ཚར་ལ།འདི་ནི་ཁོ་བོས་ཆོས་ལུགས་ཁག་ལ་བཟུང་བའི་དྲང་ཕྱོགས་ཀྱི་རྣམ་འགྱུར་ཅིག་དང་དྲང་ཕྱོགས་ཀྱི་ཁག་ཐེག་ཅིག་ཀྱང་ལོས་ཡིན་སྙམ་སྟེ་ཡོད།